plaas | Leon von Moltke se blog
Posted in Uncategorized, tagged dam, Leon von Moltke, plaas on 20/11/2010| 6 Comments »
Eerste ding as ek klaar afgepak het op die plaas is om koffie in die blou emalje koffiekannetjie (die groot rooie is vir as hier meer mense is) te maak, op die stoep te gaan sit en net rustig te word. 'n Bietjie te kyk hoe die vinkies in die apiesdoringboom (hy's nou al heelwat groter as vyf jaar terug) nes maak, die suikerbekkies se heen-en-weer tjirpery gade te slaan en te besef dat dit baie baie salig is.
En as dit nog meer as 'n 100mm die afgelope week gereën het en al die damme loop oor, dan word dit so lekker rustig in my hart.
Vir spys en drank…
Posted in Uncategorized, tagged Gobabis, kok-kok, Leon von Moltke, neushoringvoël, plaas on 01/10/2010| 5 Comments »
Seën Liewe Heer die kos wat ek eet (jammer ek loer so bietjie onder gebed)…
My chomper is groter as joune!
Ek het grootgeword met neushoringvoëls (wie in die wêreld het so 'n lomp naam uitgedink??) wat kok-kokke genoem word na hulle kok-kok-kok-kok geluide. Hierdie een was later baie mak en het kossies van die vensterbank op die plaas kom haal.